कोकळे गावाला एक निसर्गाचे वरदान असलेली महांकाली नदी आहे. ही नदी आग्रणी नदीची महत्त्वाची उपनदी आहे.या नदीचा उगम बसप्पावाडी गावात असलेल्या बसप्पावाडी तलावापासुन होतो.ही नदी 22.5 किमी चे अंतर पार करून अथनि तालुक्यातील नागनुर या गावात जाऊन आग्रणी नदीला मिळते.कोकळे गावात 2014-15-16 या तीन ही वर्षी पिण्याच्या पाण्यासाठी शासनाकडुन टॅंकर चालु होते पण जुलै 2017 पासुन एक ही टॅंकर या गावासाठी मागवला नाही,कारण आमच्या या गावात आम्ही जलबिरादरी आणी लोकसहभागातुन आमच्या महांकाली नदीवर साखळी पध्दतीने सिमेंट नाला बांध बंधारे बांधले.पाऊस येत नव्हता त्यावेळी म्हैसाळ कॅनल च्या पाण्याने हे महांकाली नदीवरील बंधारे भरून घेतले. आज प्रखर दुष्काळ असुनही एकही पाणी टॅंकरची आमच्या गावाला गरज भासली नाही.तसेच महांकाली नदीवर बांधलेल्या बंधार्याच्या भागात बरचसे बागायत क्षेञ वाढले आहे.

आरोग्य
जलसंधारण प्रकल्प
बाजार व पतव्यवस्था
उत्पादन